CELEX: 62021CN0720
Language: fi
Date: 2021-11-26 00:00:00
Title: Asia C-720/21: Ennakkoratkaisupyyntö, jonka Sąd Najwyższy (Puola) on esittänyt 26.11.2021 – Rzecznik Praw Obywatelskich

21.3.2022   
            
            
               FI
            
            
               Euroopan unionin virallinen lehti
            
            
               C 128/5
            
         
      Ennakkoratkaisupyyntö, jonka Sąd Najwyższy (Puola) on esittänyt 26.11.2021 – Rzecznik Praw Obywatelskich
      (Asia C-720/21)
      (2022/C 128/07)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Najwyższy
      
         Pääasian asianosaiset
      
      
         Kantaja: Rzecznik Praw Obywatelskich
      
         Vastaaja: M. M., E. M., X Bank Spółka Akcyjna
      
         Ennakkoratkaisukysymykset
      
      
                  1)
               
               
                  Onko SEU 19 artiklan 1 kohdan toista alakohtaa, luettuna yhdessä Euroopan unionin perusoikeuskirjan 47 artiklan kanssa, luettuna yhdessä SEU 4 artiklan 3 kohdan ja SEU 2 artiklan kanssa, tulkittava siten, että ne määräävät sellaisen ylimääräisen muutoksenhaun kaltaisen oikeussuojakeinon sallittavuuden, jolla puretaan lainvoimainen tuomioistuinratkaisu silloin, kun on tarpeen ”varmistaa yhteiskunnallisen oikeudenmukaisuuden periaatetta toteuttavan demokraattisen oikeusvaltion periaatteen mukaisuus”, jos kyseisen keinon käyttäminen on tarpeen unionin oikeuden tehokkuuden takaamiseksi?
               
            
                  2)
               
               
                  Onko SEU 19 artiklan 1 kohdan toista alakohtaa, luettuna yhdessä Euroopan unionin perusoikeuskirjan 47 artiklan kanssa, luettuna yhdessä SEU 4 artiklan 3 kohdan ja SEU 2 artiklan kanssa, tulkittava siten, että silloin kun kansallisen oikeuden säännösten perusteella on mahdollista kumota lainvoimainen tuomioistuinratkaisu tai muuttaa sitä, jos loukataan jäsenvaltion perustuslaissa säädettyjä periaatteita, käyttäen ylimääräisen muutoksenhaun kaltaista keinoa, nämä säännökset voivat olla peruste kumota lainvoimainen tuomioistuinratkaisu tai muuttaa sitä myös, jos rikotaan unionin oikeutta?
               
            
                  3)
               
               
                  Onko SEU 19 artiklan 1 kohdan toista alakohtaa, luettuna yhdessä Euroopan unionin perusoikeuskirjan 47 artiklan kanssa, luettuna yhdessä SEU 4 artiklan 3 kohdan ja SEU 2 artiklan kanssa, tulkittava siten, että silloin kun kansallinen tuomioistuin on rikkonut unionin oikeutta tavalla, joka johtaa – unionin oikeuden näkökulmasta – asian virheelliseen ratkaisuun, lainvoimainen tuomioistuinratkaisu voidaan kumota tai sitä voidaan muuttaa käyttäen ylimääräisen muutoksenhaun kaltaista oikeussuojakeinoa, joka asettaa tällaisen ratkaisun edellytykseksi oikeuden ”räikeän” rikkomisen?